
9 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 4 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της 97724/ΕΥΘΥ 750 απόφασης 
του Υφυπουργού Οικονομίας και Ανάπτυξης 
«Καθορισμός των επιλέξιμων κατηγοριών λειτουρ¬ 
γικών δαπανών του ΕΦΕΠΑΕ που απαιτούνται για 
την άσκηση των αρμοδιοτήτων/καθηκόντων που 
αναλαμβάνει για τα Επιχειρησιακά Προγράμματα 
του ΕΣΠΑ 2014-2020» (ΦΕΚ4566/τ.Β718-10-2018). 

2 Ανάληψη συνολικής ετήσιας υποχρέωσης έναντι 
του Προϋπολογισμού Δημοσίων Επενδύσεων για 
τα έργα του Προγράμματος Δημοσίων Επενδύ¬ 
σεων 2019. 


ΑΠΟΦΑΣΕΙΣ 

Αριθμ. 141938/ΕΥΘΥ 1 050 (1) 

Τροποποίηση της 97724/ΕΥΘΥ 750 απόφασης 
του Υφυπουργού Οικονομίας και Ανάπτυξης 
«Καθορισμός των επιλέξιμων κατηγοριών λει¬ 
τουργικών δαπανών του ΕΦΕΠΑΕ που απαι¬ 
τούνται για την άσκηση των αρμοδιοτήτων/ 
καθηκόντων που αναλαμβάνει για τα Επιχει¬ 
ρησιακά Προγράμματα του ΕΣΠΑ 2014-2020» 
(ΦΕΚ 4566/τ.Β'/18-10-2018). 

Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 «Κώδικα Νομοθεσίας για την Κυβέρ¬ 
νηση και τα κυβερνητικά όργανα» που κυρώθηκε με το 
άρθρο πρώτο του π.δ. 63/2005 (ΦΕΚ 98/τ.Α'/22-4-2005). 

2. Το ν. 4314/2014 (ΦΕΚ 265/τ.Α723-12-2014) «Α) Για τη 
διαχείριση, τον έλεγχο και την εφαρμογή αναπτυξιακών 
παρεμβάσεων για την προγραμματική περίοδο 2014- 
2020, Β) Ενσωμάτωση της Οδηγίας 2012/17 του Ευρω¬ 
παϊκού Κοινοβουλίου και του Συμβουλίου της 13ης Ιου¬ 
νίου 2012 (ΕΕ Ε 156/16-6-2012) στο ελληνικό δίκαιο, 
τροποποίηση του ν. 3419/2005 (ΦΕΚ 297/τ.Α') και άλ¬ 
λες διατάξεις», όπως ισχύει, και ειδικότερα το άρθρο 13, 
παρ. 7ε και το άρθρο 33 παρ. 2. 


3. Το ν. 4336/2015, υποπαράγραφος Δ9, άρθρο 2 
(ΦΕΚ 94/τ.Α714-08-2015), όπως κάθε φορά ισχύει. 

4. Το π.δ. 88/2018 (ΦΕΚ 160/τ.Α729-08-2018) περί 
Διορισμού Υπουργών, Αναπληρωτών Υπουργών και 
Υφυπουργών. 

5. Το π.δ. 22/2018 (ΦΕΚ 37/τ.Α718-02-2018) περί Δι¬ 
ορισμού Υπουργών, Αναπληρωτή Υπουργού και Υφυ¬ 
πουργού. 

6. Το π.δ. 147/2017 (ΦΕΚ Α' 192) «Οργανισμός του 
Υπουργείου Οικονομίας και Ανάπτυξης». 

7. Την 91589/03-09-2018 απόφαση ανάθεσης αρμο¬ 
διοτήτων στον Υφυπουργό Οικονομίας και Ανάπτυξης, 
Ευστάθιο Γιαννακίδη (ΦΕΚ3814/τ.Β704-09-2018). 

8. Την 97724/ΕΥΘΥ 750 απόφαση του Υφυπουργού 
Οικονομίας και Ανάπτυξης «Καθορισμός των επιλέξιμων 
κατηγοριών λειτουργικών δαπανών του ΕΦΕΠΑΕ που 
απαιτούνται για την άσκηση των αρμοδιοτήτων/καθη- 
κόντωνπου αναλαμβάνει για τα Επιχειρησιακά Προγράμ¬ 
ματα του ΕΣΠΑ 2014-2020» (ΦΕΚ4566/τ.Β718-10-2018). 

9. Την 110427/ΕΥΘΥ/1020 (ΦΕΚ 3521 /τ.Β /01-11-2016) 
υπουργική απόφαση περί «Τροποποίηση και αντικα¬ 
τάσταση της με αριθμ. 81986/ΕΥΘΥ712/21.07.2015 
(ΦΕΚ Β' 1822) υπουργικής απόφασης «Εθνικοί κανόνες 
επιλεξιμότητας δαπανών για τα προγράμματα του ΕΣΠΑ 
2014-2020 - Έλεγχοι νομιμότητας δημοσίων συμβάσεων 
συγχρηματοδοτούμενων πράξεων ΕΣΠΑ 2014-2020 από 
Αρχές Διαχείρισης και Ενδιάμεσους Φορείς - Διαδικασία 
ενστάσεων επί των αποτελεσμάτων αξιολόγησης πρά¬ 
ξεων», όπως ισχύει. 

10. Την 23451/ΕΥΣΣΑ493 υπουργική απόφαση 
(ΦΕΚ 677/τ.Β703-03-2017) «Διαδικασίες κατάρτισης, 
έγκρισης και υλοποίησης προγραμμάτων τεχνικής βο¬ 
ήθειας, διαδικασίες δημιουργίας και διατήρησης κατα¬ 
λόγων προμηθευτών για την ανάθεση και υλοποίηση 
ενεργειών Τεχνικής Βοήθειας», όπως έχει τροποποιηθεί 
και ισχύει. 

11. Την 2/68332/ΔΕΠ κοινή υπουργική απόφαση 
«Ρυθμίσεις για τις μετακινήσεις στο πλαίσιο ενεργειών 
Τεχνικής Βοήθειας του ΕΣΠΑ, συμπεριλαμβανομένων 
και των ΠΑΑ και ΕΠΑλΘ, του ΕΟΧ και του Μηχανισμού 
«Διευκόλυνση Συνδέοντας την Ευρώπης» (ΦΕΚ 2493/ 
τ.Β /19-09-2016), όπως κάθε φορά ισχύει. 

12. Τον Κανονισμό (ΕΕ) αριθμ. 1303/2013 του Ευρωπαϊ¬ 
κού Κοινοβουλίου και του Συμβουλίου περί καθορι- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 4/09.01.2019 


σμού κοινών διατάξεων για το ΕΤΠΑ, το ΕΚΤ, το Τ.Σ. το 
ΕΓΤΑΑ και το ΕΤΘΑ και την κατάργηση του Κανονισμού 
(ΕΚ) 1083/2006. 

13. Το γεγονός ότι από την παρούσα υπουργική από¬ 
φαση δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

Την τροποποίηση της 97724/ΕΥΘΥ 750 απόφασης 
του Υφυπουργού Οικονομίας και Ανάπτυξης «Καθο¬ 
ρισμός των επιλέξιμων κατηγοριών λειτουργικών δα¬ 
πανών του ΕΦΕΠΑΕ που απαιτούνται για την άσκηση 
των αρμοδιοτήτων/καθηκόντων που αναλαμβάνει για 
τα Επιχειρησιακά Προγράμματα του ΕΣΠΑ 2014-2020» 
(ΦΕΚ 4566/τ.Β'/18-10-2018), ως εξής: 

Άρθρο 1 

Στο άρθρο 1 προστίθεται νέα παράγραφος 4 ως εξής: 

«4. Οι "Λειτουργικές δαπάνες" του ΕΦΕΠΑΕ, εξαιρου- 
μένων των άμεσων δαπανών προσωπικού, μπορούν να 
υπολογίζονται με την εφαρμογή ενός κατ'αποκοπή πο¬ 
σοστού ύψους 40% επί των επιλέξιμων άμεσων δαπανών 
προσωπικού.». 

Άρθρο 2 

1. Η παράγραφος 1 (γ) του άρθρου 3 αντικαθίσταται 
ως εξής: 

«γ. ΔαπάνεςΤαξιδιών και Μετακινήσεων στελεχών του 
ΕΦΕΠΑΕ και μελών Δ.Σ.: Περιλαμβάνονται οι δαπάνες 
ταξιδιών - μετακινήσεων, εκτός έδρας, με οποιοδήπο- 
τε μέσο, διαμονής και εκτός έδρας αποζημίωσης των 
στελεχών του ΕΦΕΠΑΕ και μελών του Δ.Σ. καθώς και 
των μελών των Δ.Σ. των εταίρων που μετακινούνται, 
στο πλαίσιο της άσκησης των αρμοδιοτήτων που τους 
ανατίθενται, σύμφωνα με τα σχετικά με τις δαπάνες τα- 
ξιδιών - μετακινήσεων που ορίζονται στον εσωτερικό 
κανονισμό του ΕΦΕΠΑΕ και τα ανώτατα όρια που ορί¬ 
ζονται στην 2/68332/ΔΕΠ κοινή υπουργική απόφαση 
(ΦΕΚ 2943/τ.Β'/16-09-2016) «Ρυθμίσεις για τις μετακινή¬ 
σεις στο πλαίσιο ενεργειώνΤεχνικής Βοήθειαςτου ΕΣΠΑ, 
συμπεριλαμβανομένων των ΠΑΑ και ΕΠΑλΘ,του ΕΟΧ και 
του Μηχανισμού Διευκόλυνση Συνδέοντας την Ευρώπη», 
όπως κάθε φορά ισχύει, καθώς και των διατάξεων της 
υποπαραγράφουΔ9του ν. 4336/2015 (ΦΕΚΑ' 94) για τα 
θέματα που δεν ορίζονται στην εν λόγω κοινή υπουργική 
απόφαση.» 

2. Η παράγραφος 1 (στ) του άρθρου 3 αντικαθίσταται, 
ως εξής: 

«στ. Παροχές Τρίτων: Περιλαμβάνονται δαπάνες 
ενοικιάσεων χώρων/γραφείων που απαιτούνται για την 
άσκηση των αρμοδιοτήτων, κοινόχρηστων, τέλη και 
λογαριασμοί ηλεκτρικού - αποχετευτικού - υδρευτικού 
δικτύου, δικτύου φυσικού αερίου, δαπάνες θέρμανσης, 
ασφάλισης κτιρίου και εξοπλισμού, δαπάνες επισκευ¬ 
ών και συντήρησης κτιρίων και εξοπλισμού, δαπάνες 
σύνδεσης με το διαδίκτυο, τηλεπικοινωνιών, δαπάνες 
σύνδεσης με τράπεζες πληροφοριών και δαπάνες για 
υπηρεσίες φυσικής ή ηλεκτρονικής αρχειοθέτησης και 
φύλαξης αρχείων, ασφάλιση και επισκευή ιδιόκτητων 
μέσων μεταφοράς κ.λπ.». 

3. Το δεύτερο και τρίτο εδάφιο της παρ. 1 (ζ) του 
άρθρου 3 αντικαθίσταται ως εξής: 


«Για την προμήθεια υλικών και υπηρεσιών ο ΕΦΕΠΑΕ 
θα πρέπει να ακολουθεί τις προβλεπόμενες διαδικασί¬ 
ες στον επικαιροποιημένο κανονισμό λειτουργίας του, 
όπως αυτός εγκριθεί από το Εποπτικό Συμβούλιο.». 

4. Η παρ. 1 (θ) του άρθρου 3 αντικαθίσταται, ως εξής: 

«θ. Τραπεζικά έξοδα για το άνοιγμα και την τήρηση 

λογαριασμών είναι επιλέξιμη δαπάνη, εφόσον απαιτείται 
από τους όρους χρηματοδότησης της πράξης, το άνοιγ¬ 
μα χωριστού λογαριασμού.». 

5. Στο τέλος του άρθρου 3 προστίθεται νέα παράγρα¬ 
φος ως εξής: 

«3. Η προμήθεια και τα έξοδα τραπέζης για τη μετα¬ 
φορά των χρημάτων από τους λογαριασμούς του ΕΦΕ¬ 
ΠΑΕ στους τραπεζικούς λογαριασμούς των δικαιούχων, 
καθώς επίσης και οι προμήθειες των εγγυητικών επι¬ 
στολών, όπου απαιτούνται είναι επιλέξιμη δαπάνη και 
δε συμπεριλαμβάνεται στο κατ' αποκοπή ποσοστό της 
παρ. 4 του άρθρου 1. Για την καταβολή των παραπάνω 
δαπανών προσκομίζονται αντίγραφα κίνησης των σχε¬ 
τικών τραπεζικών λογαριασμών.». 

Άρθρο 3 

1. Το πρώτο εδάφιο της παρ. 1 β) του άρθρου 6, αντι¬ 
καθίσταται, ως εξής: 

«Οι λειτουργικές δαπάνες που πραγματοποιεί ο ΕΦΕ¬ 
ΠΑΕ (η Κεντρική Δομή του ΕΦΕΠΑΕ και οι Περιφερειακές 
του Μονάδες) καταγράφονται σε Καταστάσεις Λειτουρ¬ 
γικών Δαπανών, τις οποίες υποβάλλει στο τέλος του τρι¬ 
μήνου που προσδιορίζεται στη βάση του έτους ελέγχου 
στην ΕΥΔ ΕΠΑΝΕΚ.». 

2. Μετά το πρώτο εδάφιο της παρ. 2 του άρθρου 6, 
προστίθενται δυο νέα εδάφια, ως εξής: 

«Στην περίπτωση αποζημίωσης των «Λειτουργικών 
δαπανών», σύμφωνα με την παρ. 4 του άρθρου 1, για την 
επαλήθευση των λειτουργικών δαπανών του ΕΦΕΠΑΕ 
απαιτείται η τεκμηρίωση των επιλέξιμων άμεσων δα¬ 
πανών προσωπικού σύμφωνα με το άρθρο 12 της 
110427/ΕΥΘΥ/1020/20-10-2016 υπουργικής απόφασης 
(ΦΕΚ 3521/τ.Β'/1-11-2016), όπως ισχύει, και η επαλή¬ 
θευση της ορθής εφαρμογής του κατ' αποκοπή ποσο¬ 
στού 40%. Για τις δαπάνες που αποζημιώνονται με το 
κατ'αποκοπή ποσοστό 40% δεν απαιτείται επαλήθευση 
της πραγματοποίησής τους με βάση λογιστικά ή άλλα 
υποστηρικτικά έγγραφα.». 

Κατά τα λοιπά εξακολουθεί να ισχύει η αριθμ. 97724/ 
ΕΥΘΥ 750 απόφαση του Υφυπουργού Οικονομίας και 
Ανάπτυξης «Καθορισμός των επιλέξιμων κατηγοριών 
λειτουργικών δαπανών του ΕΦΕΠΑΕ που απαιτούνται 
για την άσκηση των αρμοδιοτήτων/καθηκόντων που 
αναλαμβάνει για τα Επιχειρησιακά Προγράμματα του 
ΕΣΠΑ 2014-2020» (ΦΕΚ 4566/τ.Β'/18-10-2018). 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2018 

Ο Υφυπουργός 

ΕΥΣΤΑΘΙΟΣ ΓΙΑΝΝΑΚΙΔΗΣ 




Τεύχος Β' 4/09.01.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 141 _ (2) 

Ανάληψη συνολικής ετήσιας υποχρέωσης ένα¬ 
ντι του Προϋπολογισμού Δημοσίων Επενδύσεων 
για τα έργα του Προγράμματος Δημοσίων Επεν¬ 
δύσεων 2019. 

Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

2. Τις διατάξεις του ν. 4270/2014 «Αρχές δημοσιονο¬ 
μικής διαχείρισης και εποπτείας (ενσωμάτωση Οδηγίας 
2011/85/ΕΕ) - δημόσιο λογιστικό και άλλες διατάξεις» 
(ΦΕΚ Α' 143), όπως τροποποιήθηκε και ισχύει και ιδίως 
το άρθρο 79 παρ. 2. 

3. Το άρθρο 2 του ν. 2212/1952 «Περί αναγραφής εις 
τον κρατικόν προϋπολογισμόν από του οικονομικού 
έτους 1952-1953 και εφεξής πιστώσεων διά δαπανάς 
προβλεπόμενας υπό Συμβάσεων Έργου Δ.Ο.Σ. και 
Ο.Κ.Α. εις βάρος των κεφαλαίων της Ανασυγκροτήσε- 
ως» (ΦΕΚ Α' 266). 

4. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργεί¬ 
ου Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, μετονομασία Υπουργείων 


Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων» (ΦΕΚ Α' 208). 

5. Το π.δ. 22/2018 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ Α' 37). 

6. Το π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 160). 

7. Την 91589/03-09-2018 υπουργική απόφαση «Ανά¬ 
θεση αρμοδιοτήτων στον Υφυπουργό Οικονομίας και 
Ανάπτυξης, Ευστάθιο Γιαννακίδη» (ΦΕΚ Β' 3814). 

8. Το π.δ. 147/2017 «Οργανισμός του Υπουργείου Οι¬ 
κονομίας και Ανάπτυξης» (ΦΕΚ Α' 192). 

9. Τον κρατικό προϋπολογισμό του έτους 2019, όπως 
ψηφίστηκε από την Βουλή των Ελλήνων. 

10. Τον ν. 4584/2018 «Κύρωση του Κρατικού Προϋπο¬ 
λογισμού οικονομικού έτους 2019» (ΦΕΚ Α' 213). 

11. Την ανάγκη για διευκόλυνση της υλοποίησης του 
Προγράμματος Δημοσίων Επενδύσεων 2019 μέσω της 
υπερανάληψης δεσμεύσεων προκειμένου να είναι εφι¬ 
κτή η επίτευξη του στόχου απορρόφησης του συνόλου 
των προϋπολογισμένων πόρων. 

12. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Προς διευκόλυνση της εκτέλεσης του Προγράμματος 
Δημοσίων Επενδύσεων 2019, την ανάληψη ετήσιας υπο¬ 
χρέωσης έναντι του προϋπολογισμού δημοσίων επενδύ¬ 
σεων 2019, καθώς και την προέγκριση για την ανάληψη 
υποχρέωσης έναντι του προϋπολογισμού δημοσίων 
επενδύσεων 2020, ως ακολούθως: 


ποσά σε εκατ. ευρώ 


Υπολειπόμενη δαπάνη 
για ολοκλήρωση 
συνεχιζόμενων από 
προηγούμενα έτη 
έργων ΠΔΕ 

Πιστώσεις 

ΠΔΕ 2019 

Προέγκριση 
ανάληψης υποχρέωσης 
(ΠΔΕ 2020) 

Σύνολο 

ανάληψης υποχρέωσης 
για ΠΔΕ 2019 

27.511 

6.750 

2.025 

8.775 


Η παρούσα ισχύει για το οικονομικό έτος 2019. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 2 Ιανουάριου 2019 
Ο Υφυπουργός 

ΕΥΣΤΑΘΙΟΣ ΓΙΑΝΝΑΚΙΔΗΣ 










14 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 4/09.01.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























